जलालुद्दीन लोधी ने बगावत कर दी। इसको दबाने के लिये इब्राहीम ने गठवाला मलिकों से मदद मांगी। गठवाला लल्ल गोत्री नौजवानों ने दहिया खाप और उनके साथी अहलावत खाप और तंवर वंश, रघुवंश, पंवारवंश इत्यादि खापों (सब जाटवंश) का सर्वखाप पंचायत के नाम पर जाटों का बड़ा दल इकट्ठा किया। इस जाटदल ने बादशाह इब्राहीम लोधी की ओर होकर जलालुद्दीन को हरा दिया जो जान बचाकर भाग गया। दूसरी लड़ाई में वह मारा गया। मलिकों की इस मदद और वीरता से प्रसन्न होकर बादशाह इब्राहीम ने इनको मलिक की उपाधि दी।”